Kruševica (rijeka)
Kruševica je najsnažnija desna pritoka Vrbanje. Duga je približno 14 km. Njene dvije čelenke (Vilenski i Grebenski potok) izviru na sjeveroistočnim padinama planine Očauš, na ekspoziciji prema Borju (950 m n/v). Važnije desne pritoke su joj Diklanski i Veliki Breski potok, Mali Mrđin potok, Sirovac, Uzlomac, Slatki potok i Rasova, a lijeve Stevanovina, Veliki Jankovac, Tovilovića potok, Lauška rijeka i Vaganjski potok. Na njima je sve do 60-ih godina 20. stoljeća bilo četrdesetak vodenica. Na južnom planinskom lancu Rogljuša – Trnjić njive – Plane smješteno je razvođe Kruševice i Maljevske rijeke (također pritoke Vrbanje), a na sjeverozapadnom lancu Omac – Jezero – Gajevi njena je vododijelnica s Malom Usorom (sliv Bosne). Kruševica protječe kroz Maslovare, a u Vrbanju se ulijeva u Obodniku, pri odvojku regionalne ceste (R-440) za Šiprage i Kruševo Brdo, od magistralnog puta M-4 (Banja Luka – Kotor-Varoš – Teslić – Matuzići – Doboj).